Pályázat az ELTE TTK Hallgatói Önkormányzat Kollégiumi biztosi tisztségre

*„Nem csak ahhoz kell bátorság, hogy az ember kiálljon és beszéljen, hanem ahhoz is, hogy leüljön és meghallgassa a másikat.”*$$/ Winston Churchill/$$

1. Bemutatkozás

Vajda Levente vagyok, másodéves kémia BSc-s hallgató. 1995. 04. 17.-én születtem Sátoraljaújhelyen. Gimnáziumi éveimet a sárospataki Református Kollégium diákjaként töltöttem, kémia-biológia szakon, ez nagymértékben meghatározta azt, hogy az ELTE Kémia szakára jelentkeztem első helyen. Az itt eltöltött idő alatt próbáltam a lehető legaktívabban kivenni részem a közösség építéséből.

2. Tapasztalatok

Az előző évben mentorként és képviselőként tevékenykedtem a szakterület illetve a HÖK életében, illetve ősztől kollégiumi biztosként segítettem a problémás esetek megoldását. Mentorként megtapasztaltam milyen, ha az embernek felelősséget kell vállalni egy nagyobb létszámú csoportért, közösséget építeni belőlük, majd elindítani őket a saját útjukon. Az előző év tapasztalataira és élményeire építkezve idén másodszorra leszek mentor, illetve a kémia szak egyik képviselője a Küldöttgyűlésben. Az előző ciklusban kerültem a kollégiumi biztosi tisztségbe, amellyel járó feladatokat és problémák megoldását a legjobb tudásom szerint igyekeztem megoldani. A mentorrendszer különösen fontos számomra, így a tapasztalatokat előadás formájában a mentorképzés során megosztottam a leendő mentorokkal, illetve a mentorkisokosba írt összefoglalóval segítettem felkészülésüket.

1. Motiváció

A kollégiumi biztos legfontosabb feladatai közé tartozik az ELTE TTK és hallgatói megfelelő képviselése a Kollégiumi Hallgatói Önkormányzatban. A TTK nagy létszámát figyelembe véve rendkívül fontosnak tartom a kollégiumi biztosi tisztséget és a megfelelő érdekképviseletet a Kollégiumi Hallgatói Önkormányzatban.

A megfelelő érdekképviselet mellett a másik fő motivációm a segítségnyújtás és informálás, hiszen tudom, hogy elsőévesként a sok más egyetemet érintő ügy mellett a kollégiumi ügyek intézése sem egyszerű feladat, így mindent meg szeretnék tenni annak érdekében, hogy az első évüket megkezdő hallgatók megkapják a megfelelő információkat, amely nemcsak a kollégiumi jelentkezés vagy a felvételi eljárást érinti, hanem a kollégiumi keretek között megvalósuló rendezvényeket, eseményeket is. Ezt nem csak kollégiumi biztosként, hanem mentorként is szeretném megvalósítani.
A felsőbb évesek problémáit sem szeretném elhanyagolni, minden kérdéssel, bizalommal fordulhatnak hozzám, én pedig a legjobb tudásom szerint igyekszem segítségükre lenni, segíteni a problémák megoldását.

1. Tervek

A segítségnyújtást és információátadást több fórumon és módon szeretném megvalósítani. A leendő mentoroknak írt kollégiumi ügyek szekcióval, nem csak a gólyák tájékoztatása a cél, hanem a mentoroké is, hiszen felsőbb évesek közül is sokan fordulnak azon évfolyamtársukhoz segítségért, aki mentorként tevékenykedik.

Ezen felül információk átadását és a tájékoztatást következő fórumokon valósítanám meg: a kolhok.elte.hu-n, a TTK HÖK honlapján, - melyen az információk frissítése megtörtént – ha igény szerint pedig a Tétékás Nyúzban, információközlő cikkek írásával.

Továbbiakban úgy hiszem, a szakkollégiumok nagyban hozzájárulhatnak az egyetemen eltöltött évek sikerességéhez, ezért ezek megfelelő népszerűsítése sem maradhat ki.
A mentorképzés alatt is promotáltam őket, illetve újra induló mentorként a gólyák körében is rávilágítanék a szakkollégium által nyújtott előnyökre.

Feladataim közül az utódképzés sem maradhat ki, melyet ősztől kívánok elkezdeni.

1. Záró gondolatok

Remélem, hogy az eddig szerzett tapasztalataimat hasznosíthatni tudom ebben a tisztségben és ezáltal is segíteni a HÖK, illetve a szakterület munkáját.

Amennyiben a Küldöttgyűlés alkalmasnak talál és bizalmat szavaz nekem, szeretnék aktívan részt venni a TTK HÖK, illetve a KolHÖK működésében is.

Köszönöm, hogy időt szakítottál a pályázatom elolvasására, ha alkalmasnak tartasz a tisztség betöltésére, kérlek, támogass szavazatoddal!

Budapest, 2015. május 11. Vajda Levente